stanford-oval/wikipedia huggingface dataset:
X-Men 2

| X-Men 2> X2 |
| --- | --- |

Ohjaaja:  Bryan Singer
Käsikirjoittaja:  Käsikirjoitus: Michael Dougherty Dan Harris David Hayter Tarina: Bryan Singer David Hayter Zak Penn
Perustuu:  Jack Kirbyn ja Stan Leen sarjakuvaan Ryhmä-X
Tuottaja:  Tom DeSanto Avi Arad Bryan Singer Ralph Winter Lauren Shuler Donner
Säveltäjä:  John Ottman
Kuvaaja:  Newton Thomas Sigel
Leikkaaja:  John Ottman Elliot Graham
Tuotantosuunnittelija:  Guy Hendrix Dyas
Pääosat:  Hugh Jackman Patrick Stewart Ian McKellen Halle Berry Famke Janssen James Marsden Rebecca Romijn-Stamos Brian Cox Alan Cumming Bruce Davison Anna Paquin
Valmistustiedot
Valmistusmaa:  Yhdysvallat
Tuotantoyhtiö:  Marvel Enterprises The Donners' Company Bad Hat Harry Productions
Levittäjä:  20th Century Fox
Ensi-ilta:  2. toukokuuta 2003
Kesto:  134 minuuttia
Alkuperäiskieli:  englanti
Budjetti:  110 miljoonaa $
Tuotto:  407 711 549 $
Edeltäjä:  X-Men
Seuraaja:  X-Men: Viimeinen kohtaaminen
Aiheesta muualla
IMDb 
Elonet
AllMovie
Infobox OKNimi-testi OK: 
X-Men 2 on vuonna 2003 ensi-iltansa saanut yhdysvaltalainen supersankarielokuva, joka perustuu Marvel Comicsin suosittuun supersankariryhmään Ryhmä-X. Elokuvan ohjasi Bryan Singer ja se on X-Men -elokuvasarjan toinen osa. Pääosissa näyttelevät Hugh Jackman, Patrick Stewart, Ian McKellen, Alan Cumming, Famke Janssen, Anna Paquin, Shawn Ashmore, Aaron Stanford, Rebecca Romijn, James Marsden, Halle Berry sekä Kelly Hu. Elokuva, joka sisältää otteita sarjakuvan X-Men: God Loves, Man Kills juonesta, kertoo kuinka Ryhmä-X:n jäsenet ja heidän vihollisensa, Veljeskunnan, joutuvat yhdessä taistelemaan mutanttien kansanmurhaa suunnittelevaa eversti William Strykeria vastaan.
Elokuvan suunnittelu alkoi pian elokuvan X-Men (2000) ensi-illan jälkeen. David Hayter ja Zak Penn kirjoittivat erilliset käsikirjoitukset ja yhdistivät molempien parhaat ajatukset yhteen. Lopulta myös Michael Dougherty ja Dan Harris palkattiin kirjoittamaan käsikirjoitus uudestaan. He muun muassa viimeistelivät hahmokaartin. Elokuvan juoneen otettiin vaikutteita Marvel Comicsin tarinoista Return to Weapon X ja God Loves, Man Kills. Elokuvan kuvaukset alkoivat kesäkuussa 2002 ja päättyivät marraskuussa. Suurin osa kohtauksista kuvattiin Vancouverin elokuvastudiolla, Pohjois-Amerikan suurimmassa tuotantolaitoksessa Los Angelesin ulkopuolella. Tuotantosuunnittelija Guy Hendrix Dyas toteutti elokuvan suunnittelun John Myhren työn pohjalta edellisestä elokuvasta.
Elokuva sai ensi-iltansa 2. toukokuuta 2003. Se sai hyvän vastaanoton, kriitikoiden ylistäessä sen tarinaa, toimintakohtauksia ja näyttelemistä. Sitä on pidetty yhtenä parhaimmista supsersankarielokuvista. Elokuva sai muun muassa kahdeksan Saturn-ehdokkuutta sekä tuotti noin 407 miljoonaan dollaria voittoa.
Rooliluettelo

| 0 | 1 | 2 |
| --- | --- | --- |
|  Patrick Stewart  | … |  Professori  X   |
|  Hugh Jackman  | … |  Logan / Wolverine   |
|  Ian McKellen  | … |  Eric Lehnsherr / Magneto   |
|  Halle Berry  | … |  Storm|Ororo Munroe / Storm   |
|  Famke Janssen  | … |  Jean Grey / Feeniks   |
|  James Marsden  | … |  Scott Summers / Kyklooppi   |
|  Rebecca Romijn-Stamos  | … |  Mystikko   |
|  Brian Cox  | … |  Eversti William Stryker   |
|  Alan Cumming  | … |  Kurt Wagner / Painajainen   |
|  Bruce Davison  | … |  Senaattori Robert Kelly   |
|  Shawn Ashmore  | … |  Bobby Drake / Jäämies   |
|  Aaron Stanford  | … |  John Allerdyce / Pyro   |
|  Kelly Hu  | … |  Yuriko Oyama / Lady Kuolemanisku   |
|  Anna Paquin  | … |  Marie / Rogue   |
Kehittäminen > Käsikirjoitus

Ensimmäisen X-Men -elokuvan menestyis sai 20th Century Foxin kiinnostumaan jatko-osasta ja sitä alettiin suunnitella välittömästi. Marraskuusta 2000 lähtien, Bryan Singer tutki useita erilaisia tarinoita Ryhmä-X -sarjakuvista ja valitsi vuoden 1982 tarinan X-Men: God Loves, Man Kills. Singer halusi tutkia "ihmisen perspektiiviä, sellaista sokeaa raivoa, joka ruokkii terrorismia ja sodanlietsontaa," todeten tarvinneensa elokuvaan ihmisvihollisen. Elokuvan käsikirjoittajiksi palkattiin David Hayter sekä Zak Penn ja heidän tehtävinä oli kirjoittaa erilliset käsikirjoitukset, joista he sitten kokosivat yhteen molempien parhaat ajatukset yhdeksi käsikirjoitukseksi. Lisäksi Singer ja Hayter työskentelivät toisen käsikirjoituksen parissa, joka valmistui vuonna 2001. Tuottaja Avi Arad julkaisi elokuvan alustavaksi julkaisupäiväksi marraskuun 2002.
Vuoden 2002 helmikuussa Michael Dougherty ja Dan Harris palkattiin kirjoittamaan Hayterin ja Pennin käsikirjoitus uudestaan. Enkeli ja Peto esiintyivät elokuvan varhaisissa luonnoksissa, mutta heidät poistettiin jo ennestään runsaan hahmomäärän takia. Peto nähdään kuitenkin Hank McCoyna televisiohaastattelussa eräässä kohtauksessa. Alkuperäisen Pedon oli tarkoitus muistuttaa ulkonäöltään Jim Leen versiota hahmosta vuoden 1991 sarjassa X-Men: Legacy. Enkelin tuli puolestaan olla William Stryker koekappale ja hänet olisi muutettu kokeissa Arkkienkeliksi. Viittaus Enkeliin nähdään yhä Strykerin laboratoriossa olevissa röntgenkuvissa. Myös Sapelihampaan oli tarkoitus esiintyä elokuvassa Tyler Manen näyttelemänä, mutta tämä korvattiin lopulta Lady Kuolemaniskulla. Elokuvaan käsikirjoitettiin myös kohtaukset, joissa Stryker aivopesi Kykloopin ja Professori X:n. Nämä kohtaukset kuvattiin, mutta Fox leikkasi ne pois elokuvan pituuden ja tarinan hankaloitumisen takia. Hayer oli pettynyt tähän, sillä hänestä James Marsden olisi ansainnut lisää aikaa kameroiden edessä.
Elokuva käsikirjoitettiin vielä kerran, jotta Halle Berry saisi enemmän näkyvyyttä. Tämä päätös johtui lähinnä hänen suosiostaan Monster's Ballissa, josta Berry voitti Oscar-palkinnon. Lisäksi vahdit ja vaarahuone leikattiin elokuvasta budjettileikkausten johdosta, vaikka Guy Hendrix Dyas ja tuotantotiimi oli jo rakentanut vaarahuoneen lavasteet. Myös vahdit oli suunniteltu ja niistä kaavailtiin onttoja robotteja, jotka pystyttiin puristaa kokoon. Vahdin animoiminen olisi maksanut 7 miljoonaa.
Kehittäminen > Tuotanto

Tuottaja Lauren Shuler Donner oli toivonut elokuvan kuvausten alkaneen maaliskuussa 2002, mutta ne siirtyivät kesään ja tuotanto alkoi 17. kesäkuuta 2002 Vancouverissa kestäen marraskuuhun. Elokuvan kuvauksissa käytettiin yli 64:ää lavastusta 38 eri paikassa. Kuvausryhmä muun muassa kohtasi ongelmia, kun Kananaskisissa, Albertassa ei satanut tarpeeksi lunta. Tämän takia paikalle tuotiin suunnattomia määriä tekolunta. Ongelmia syntyi myös kohtauksessa, jossa Pyro joutuu ongelmiin poliisin kanssa, sillä elokuvaaja Newton Thomas Sigel sekä kaksi stunttiajajaa melkein kuoli. Ajatus Jean Greyn uhrauksesta ja henkiinheräämisestä kolmannessa elokuvassa pidettiin hyvin salassa. Singer ei kertonut asiasta edes Greyn näyttelijälle, Famke Janssenille, kuin vasta kuvausten puolessa välissä.
Michael Kamen, ensimmäisen elokuvan säveltäjä, tarjosi palveluksiaan elokuvan sävellyksessä, mutta Singer päätti valita tehtävään John Ottmanin, joka myös avusti elokuvan editoinnissa. Ottman loi elokuvalle uuden tunnusmusiikin, sekä ominaiset kappaleet erityisesti Magnetolle, Jean Greylle, Painajaiselle, Mystikolle ja Pyrolle. Vaikka Ottman yritti parhaansa ylläpitää Kamenin tyyliä edellisessä elokuvassa, hän löysi inspiraatiota myös vuoden 1992 X-Men -animaatiosarjasta. Lisäksi elokuvan alkukohtauksessa, jossa Painajainen hyökkää Valkoiseen taloon, käytettiin Mozartin sävellystä Requiem.
Kehittäminen > Julkaisu

Motion Picture Association of America luokitteli elokuvan ensimmäisen leikkauksen ikärajaksi K-17, johtuen Wolverinen ja Strykerin sotilaiden taistelusta Xavierin kartanolla. Elokuvasta leikattiin kuitenkin muutamia sekunteja pois, jotta sille saatiin K-13-luokitus.
Elokuvan ensi-ilta Yhdysvalloissa oli 2. toukokuuta 2003. ja se keräsi 85 558 732 dollarin lipputulot ensimmäisenä viikonloppunaan 3739 elokuvateatterissa. Kaiken kaikkiaan elokuva tuotti 214 949 694 dollaria Pohjois-Amerikassa ja 192 761 855 dollaria muualla maailmassa. Yhteensä lipputulot nousivat siis 407 711 549 dollariin. Tämän myötä elokuvasta tuli taloudellinen voitto, sillä se tuotti kolminkertaisesti tuotantokulunsa. Elokuva debytoi samanaikaisesti yhteensä 93:ssa maassa, mikä oli tuolloin kaikkien aikojen suurin kansainvälinen elokuva-avaus. Lisäksi elokuva on kuudenneksi eniten tuottanut Marvelin sarjakuviin perustuva elokuva ja oli vuoden 2003 kuudenneksi eniten tuottanut elokuva. Elokuvan DVD-versio tuotti 107 miljoonaa dollaria ensimmäisenä viitenä julkaisupäivänään.
Elokuvan lisäksi samaan aikaan julkaistiin videopeli, X2: Wolverine’s Revenge, joka ei kuitenkaan liity elokuvan tapahtumiin. Se kertoo ajasta elokuvan ja sitä seuraavan X-Men: Viimeinen kohtaaminen välillä. Peli selittää erityisesti Painajaisen puuttumisen jatko-osasta.
Vastaanotto

Elokuva sai julkaistuaan melko myönteisen vastaanoton. Roger Ebert kirjoitti ettei elokuvan juoni noussut potentiaaliinsa ja oli kriittinen juonen aukkoja kohtaan. Hän oli kuitenkin vaikuttunut siitä, kuinka Singer kykeni käsittelemään niin useita hahmoja yhdessä elokuvassa. Hän myös mainitsi, että elokuvan loppu oli täydellinen jatkoa ajatellen ja antoi elokuvalle kolme tähteä neljästä. Los Angeles Timesin kriitikko Kenneth Turan kirjoitti elokuvan olleen edeltäjäänsä parempi. Hän havainnoi, että elokuva käsitteli herkkiä aiheita, jotka ovat läsnä nykymaailmassa ja kommentoi näyttelyn olleen parempaa kuin tavallisesti supersankarielokuvissa. Rolling Stonen Peter Travers kirjoitti Hugh Jackmanin parantaneen suoritustaan merkittävästi ja totesi elokuvan olleen "kunnianosoitus hylkiöille, teineille, homoseksuaaleille, vähemmistöille, jopa Dixie Chicksille."
San Francisco Chroniclen Mick LaSalle kritisoi elokuvan tarinaa, erikoisefektejä ja toimintakohtauksia. The Washington Posti' Stephen Hunter totesi "kaikista supersankarielokuvista, tämä on kaikista typerin, meluisin, pisin." Timen Richard Corliss väitti, että Singer nojasi liikaa elokuvan vakavuuteen. Empire kutsui X-Men 2:ta kaikkien aikojen parhaaksi sarjakuvaelokuvaksi vuonna 2006 ja Wizard nimesi sen kaikkien aikojen 23:ksi parhaaksi cliffhangeriksi.
X-Men 2 voitti Saturn-palkinnon parhaasta tieteiselokuvasta. Lisäksi Bryan Singer (ohjaus), Dan Harris ja Michael Dougherty (käsikirjoitus) sekä John Ottman (musiikki) olivat kaikki ehdolla palkinnonsaajiksi. Elokuva oli myös ehdolla puvustuksesta, meikkauksesta, erikoisefekteistä sekä DVD-julkaistusta keräten yhteensä kahdeksan ehdokkuutta. Political Film Society kunnioitti elokuvaa ihmisoikeusten sekä rauhan kategorioissa ja elokuva oli ehdolla Hugo-palkinnon parhaan näytelmäteoksen kategoriassa.
Internet Movie Databasessa elokuva on saanut arvosanaksi 7,8 yli 99 500 käyttäjän äänestettyä. Metacriticissä vastaava arvosana on 8,3 38:n arvostelun jälkeen. Rotten Tomatoesin keräämien 217 arvostelun keskiarvona elokuva on saanut 88 prosenttia sadasta, ansaiten näin "tuoreen" arvosanan. Toukokuussa 2007, Rotten Tomatoes listasi elokuvan parhaimpien sarjakuvaelokuvien listalla viidenneksi.
Viittaukset sarjakuviin

Yhdessä elokuvan kohtauksessa Mystikko murtautuu Yurikon tietokoneelle saadakseen tietoa Magneton vapauttamiseksi. Bryan Singer asetti tarkoituksella tietokoneruudulle useiden sarjakuvahahmojen nimiä ja viittauksia eri tarinoihin. Näihin nimiin kuuluvat Kenuicho Harada, Garrison Kane, Remy LeBeau, Eric M. Lensherr, Artie Maddicks, Jamie Madrox, Xi'an Coy Manh, Moira McTaggart ja Danielle Moonstar. Magneton vankilan vartijoiden nimiluettelosta voi huomata "T. DeSanton" (Tom DeSanto, tuottaja); "M. Doughertyn" (Michael Dougherty; käsikirjoittaja); "L. Donnerin" (Lauren Shulen Donner, tuottaja); "R. D. Youngin" (Rob Young, äänisuunnittelija); "D. Harrisin" (Dan Harris, käsikirjoittaja); ja "B. Singerin (Bryan Singer, ohjaaja).
Lisäksi toisen näytön työpöydillä on kansiot, jotka on nimetty Franklin Richards, Omega Red, Muir Island, Cerebro sekä Project Wideawake. Tarkemmalla tarkastelulla voi erottaa myös nimet Pyro, Sabra, Dr. Ceclia Reyes, Synch, Penance, Nightcrawler, Mystique, Lady Deathstrike, Copycat, Deadpool, Cyclops, Dazzler, Fenris, Jamie Braddock, David North, Sunfire, Boom Boom, Mimic, Dr. Nathaniel Essex, Toad, Wolfsbane, Strong Guy, Kitty Pryde, Sauron ja Forge.
Aiheesta muualla

X-Men 2 Internet Movie Databasessa (englanniksi)
Allmovie: X-Men 2
Metacritic: X-Men 2 (Arkistoitu – Internet Archive)
Rotten Tomatoes: X-Men 2
MTV Sub

| MTV Sub |
| --- | --- |

Lähetykset alkoivat:  15. elokuuta 2001 
Omistaja:  MTV Oy   (Telia Company)
Katsojaosuus:   4,0 % (2023, Finnpanel)
Tunnuslause:  Ei toista samanlaista
Maa:   Suomi
Näkyvyysalue:  Koko maa
Pääkonttori:  Konepaja, Vallila, Helsinki
Aiemmin:  TVTV! (2000–2001) Subtv (2001–2008) Sub (2008–2022)
Rinnakkaiskanava(t):  MTV3 MTV3 HD MTV Ava (HD) MTV Max (HD) MTV Urheilu 1 (HD) MTV Urheilu 2 (HD) MTV Urheilu 3 MTV Juniori (HD) MTV Aitio (HD) MTV Viihde (HD) MTV Katsomo (HD)
Kotisivu:  www.mtv.fi/sub
Saatavuus
Antenniverkko
Digita:  kanava 6 (HD) kanava 26
Satelliitti
Allente:  kanava 6 (HD)
Kaapeliverkko
DNA:  kanava 6 (HD) kanava 26
Elisa:  kanava 6 (HD) kanava 26
Telia:  kanava 6 (HD) kanava 26
IPTV (ADSL)
Maxivision Viihde:  kanava 6 (HD)
Elisa:  kanava 6
Infobox OKNimi-testi OK: 
MTV Sub on suomalainen kaupallinen televisiokanava, jonka ohjelmisto on viihdepainotteista. MTV Sub on osa MTV Oy:tä, jonka muita kanavia ovat MTV3 ja MTV Ava sekä MTV:n maksu-tv-kanavat. MTV Oy:n omistaa noin vuodesta 2020 alkaen pohjoismainen televisioyhtiö TV4 Media, entiseltä nimeltään Bonnier Broadcasting, ja tämän puolestaan ruotsalainen teleoperaattori Telia Company.
Historia

MTV Subin tarina alkoi, kun MTV Oy perusti vuonna 1999 maksuttoman suomalaisen kaapelikanavan, TVTV!:n. Kanava aloitti lähetyksensä 1. helmikuuta 2000, ja se esitti lähinnä MTV3-kanavan toiveuusintasarjoja, kuten Teho-osastoa, NYPD Blueta, Simpsoneita, M*A*S*Hia ja L.A. Law’ta. Kotimaista tarjontaa edustivat Joonas Hytönen Show sekä Jyrki, jotka lähetettiin samaan aikaan MTV3-kanavan kanssa. Helsingissä TVTV!:n lähetys alkoi HTV:n kaapeliverkossa vasta 14. heinäkuuta 2000. TVTV!:n tunnusmusiikit olivat Toni Wirtasen säveltämiä.
TVTV!:n tarina päättyi vuonna 2001. MTV Oy päätti yhdistää TVTV!:n ja alun perin digitaaliseksi paikalliskanavaksi suunnitellun CityTV:n, jolloin kanavan nimeksi tuli Subtv. Muita nimiehdotuksia olivat SoulTV ja C6 sekä edellä mainittu CityTV. Uusi kanava aloitti toimintansa analogisessa verkossa 15. elokuuta 2001 ja digitaalisessa verkossa 27. elokuuta. Teräväpiirtokanava MTV Sub HD aloitti lähetykset 4. joulukuuta 2017.
MTV Sub on nykyäänmilloin? Suomen kolmanneksi suurin kaupallinen media, joka tavoittaa n. 3,1 miljoonaa suomalaista viikoittain. Kanavan kohderyhmä on 1. tammikuuta 2011 alkaen 10-44-vuotiaat suomalaiset. Vuoden 2005 omistusjärjestelyissä MTV Oy päätyi ruotsalaisen Bonnierin ja Proventuksen omistukseen. Vuonna 2007 Bonnier osti Proventuksen osuuden MTV:stä. Heinäkuussa 2018 Telia osti Bonnierilta MTV Oy:n osana Bonnier Broadcasting -yksikön kauppaa.
Historia > Kanavailme

Vuosina 2001–2003 Sub käytti kolmiulotteista kanavailmettä sekä keltaisenruskeaa vesiteemaa. Subtv uudisti kanavailmeensä syyskuussa 2003, joka käytti perinteistä vesiteemaa. 29. elokuuta 2005 teemaksi vaihtui oranssi väri ja puu. Seuraavana vuonna tätä ilmettä päivitettiin hieman. Subtv:n 2005–2008 aikaiset tunnusmusiikit sävelsi Seppo Välimäki, joka myös suunnitteli Subtv:n kanavailmeet vuoteen 2008 asti. Subtv otti uuden kanavailmeen käyttöön 16. tammikuuta 2008, ja samalla kanavan nimi vaihtui Subiksi. Kanavan uuden ilmeen on suunnitellut Euroopan suurin tv-designiä tekevä yritys, Red Bee. Ilmeessä esiintyi erivärisiä kuutioita, jotka leijuivat vedenalaisessa sinisessä tilassa. Tästä lähtien myös juontajien naamat tulivat välijuonnoissa mukaan ruutuun, sillä ennen juontajat näytettiin vain mustaksi värjättyinä varjoina yläkulmassa.
Vuonna 2011 Subin kanavailme uudistui jälleen. Ilmassa leijuneiden, eriväristen pyörivien pyöristettyjen kuutioiden rinnalle lisättiin myös kuutioita, jotka käyttäytyvät eri tavoin. Joskus kuutiot kaatuivat, tai sitten yksi kuutioista tuhosi muut kuutiot ja itsensä. Kuutiot esiintyivät nyt harmaassa tilassa. Kanavauudistuksessa myös Subin kuutio sai uusia väriteemoja, jotka olivat muun muassa vihreä, sininen, oranssi ja punainen. Tunnuksesta oli erilaisia versioita, jotka olivat muun muassa Kontu, Purjehdus, Altaalla ja Angkor Wat. lähde? Seuraava kanavailme tuli käyttöön 3. marraskuuta 2013, koko MTV Oy:n uudistusten yhteydessä. 15. toukokuuta 2018 Sub uudisti kanavailmeensä jälleen, mutta logo pysyi samana. Kanavailmeen toteutti Valve Group.
MTV Subin nykyinen kanavailme otettiin käyttöön 1. joulukuuta 2022. Kanavailme muutettiin yhtenäiseksi kaikkien MTV:n televisiokanavien kesken.
MTV Subin ohjelmisto

MTV Subin ohjelmisto koostuu ulkomaisista ja kotimaisista komedia-, draama- ja tosi-tv-sarjoista sekä elokuvista. MTV Sub esittää myös talk show -viihdettä, julkkis- sekä lifestyle-ohjelmia. Vaikka suurin osa ohjelmistosta on ulkomaisia sarjoja, MTV Sub on näyttänyt myös muun muassa kotimaista versiota Big Brotherista. Vuoden 2014 jälkeen MTV Sub ei ole enää esittänyt kotimaista versiota Big Brotherista.
Vapusta 2018 lähtien MTV Subilla on arkisin esitetty lastenohjelmia. Kanavan historian katsotuimpia lähetyksiä ovat olleet Big Brother -ohjelmien finaalit sekä MTV3:n Idols-ohjelman finaalin jatke, Idols Extra.
Kanavan ohjelmista suurimman keskikatsojamäärän oli vuoteen 2013 saakka saanut vuoden 2009 Big Brother -finaali, jota katsoi 29. marraskuuta 2009 keskimäärin 779 000 yli 10-vuotiasta katsojaa. Sittemmin ennätys meni Julkkis Big Brotherin ensimmäisen tuotantokauden aloituslähetykselle, jota katsoi 3. syyskuuta 2013 keskimäärin 793 000 katsojaa. Lähetystä katsoi parhaimmillaan 900 000 katsojaa. 10. joulukuuta vuonna 2016 ennätyksen rikkoi Ison-Britannian The X Factorin ensimmäinen finaalilähetys, jota seurasi suorana Suomessa 1 036 000 katsojaa. MTV Subin kaikkien aikojen katsojaennätys rikottiin heti seuraavana päivänä, kun Ison-Britannian The X Factorin toista finaalilähetystä seurasi peräti 1 324 000 suomalaista suorana.
MTV Subin ohjelmia > Ulkomaisia ohjelmia

| 0 | 1 | 2 |
| --- | --- | --- |
|  24  Aikahyppy  American Idol  Angel  Apinoiden planeetta  Ashes to Ashes  Asunto 23  Avaruusluikkarit  Baywatch (siirtynyt MTV Avalle)  Beavis ja Butt-head  Buffy, vampyyrintappaja  Bändärille sulhanen  Chuck  Dieetit vaihtoon  Dragon Ball Z (2003–2007)  Daltonit  David Hasselhoff Show  Code Lyoko: Evolution   Criss Angel – tajunnanräjäyttäjä  C.S.I.  C.S.I. Miami  E! Entertainment -ohjelmat  Elämää Philadelphiassa  Empire  Ensisilmäyksellä  Entourage  Eureka  Family Guy (siirtynyt Star Channelille)  Farscape  Frendit  Fullmetal Alchemist  Futurama (siirtynyt Star Channelille)  Glee  Gossip Girl  Grimm  |  Hotel Babylon  Idän soturit  Ihmeiden aika  Ihmemies MacGyver (siirtynyt Star Channelille)  Joey  Karvinen  Kameleontti  Katuhaukka  Kolmas kivi auringosta  Kovan onnen kundi  L-koodi  Lassie  Late Night with Conan O’Brien  Lemmen viemää (siirtynyt MTV Avalle)  Life on Mars  Limitless  Lähiöunelmia  Maantiekiitäjä  Magic Knight Rayearth  Marienhof  Mia ja Minä  Miami Vice  Mieheni on palkkionmetsästäjä  Miss Farah  Moonlight  Muodin huipulle  Myrskylinnut  Myytinmurtajat  Neon Genesis Evangelion  Num3rot  Okna  Ota tai jätä!  Palomies Sami (siirtynyt MTV3lle)  Pahan jäljillä  Poliisikoira Rex  Professional Poker Tour  Puuha Pete (siirtynyt MTV3lle)  Pushing Daisies  Riivatut talot  Rillit huurussa (siirtynyt Star Channelille)  Ritari Ässä  Robot Wars (brittiversio)  Sailor Moon  |  Sakke (uusi Dubbermanin dubbaus)  Salaiset kansiot  Samurai Jack  Selviytyjät  Simpsonit  Sisko ja sen sisko  Skins – liekeissä  SmackDown  Smallville  Smurffit  Sons of Anarchy  Star Trek  Star Trek - Uusi Sukupolvi  Summerland  Supernatural  Surface  Taken  Teräsmieheni  Tonight Show with Conan O’Brien  Teini-ikäiset mutanttininjakilpikonnat  Tomi Traktori  Tuomas Veturi  Tuhkimotarina  Tunteet pelissä  Twin Peaks  Tyhjätaskut  Tähtiportti  Ulosottomiehet  iCarly  Vaimomatskua  Valehtelevat viettelijät  Vampyyripäiväkirjat  Viisikko  Viidakon Ykä  Vampyyrien sukua  Vispilänkauppaa  Will & Grace  WWE Raw  Xena  Yllätyshäät  |
MTV Subin ohjelmia > MTV Subin kotimaisia ohjelmia

| --- | --- |
 Baari  Big Brother  Duudsonit (The Dudesons), 3. kaudesta eteenpäin  Duudsonit tuli taloon  Eilen, tässä ja nyt  FC Nörtit  Jokainen vieras on laulun arvoinen  JugiStyle  Ketonen & Myllyrinne  Korkeasaari (siirtynyt Neloselle)  Lakon ja Herban boksi  Madventures (siirtynyt Neloselle)  Manitbois  Martti Servo & Yösydän  Muumilaakson tarinoita  Not Born to Rock :  Paparazzit  Paskareissu  Pelastajat  Piiri  Pulttibois  Ratula  Sairaalan syke  Tabu  Teräspallit  The Joulukalenteri (näytetty uusintana vuosina 2007, 2017–2019, 2022–)  Tilt  Treffit pimeässä  Tuulitunneli  Viidakon tähtöset  Äijät
Kanavajuonnot

Elokuusta 2001 vuoteen 2003 kanavalla ei ollut juontoja. Vuodesta 2003 lähtien ohjelmien välissä kuultiin juontoja. Vaikka juontajat esiintyivät pääasiassa vain ääntensä kautta, heidät nähtiin ruudussa alkuun vuosina 2003–2005 akvaarion läpi kuvattuna ja sittemmin vuosina 2005–2008 siluettina. lähde? Juontajat esiintyivät etunimillään. lähde? Juontajina toimivat muun muassa Ilona Kivinen, Martti Lindholm ja Jesse Ristilä. lähde?
16. tammikuuta 2008 alkaen kanavajuontoja alettiin lähettää suorana Kulttuuritehdas Korjaamolta Helsingin Töölöstä. lähde? Entisistä kanavajuontajista jatkoi Jesse Ristilä, kun taas uusina aloittivat Riikka Piironen sekä Manne Maalismaa, joka on aiemmin työskennellyt Yle TV2:n kuuluttajana. lähde? Helmikuussa 2010 kanavajuontojen kuvauspaikka siirtyi Ilmalassa sijaitsevaan studioon. lähde?
Subteksti

Subteksti oli Subin teksti-TV-palvelu, jonka sisältö keskittyi eri kanavien ohjelmatietojen lisäksi musiikkiaiheiden ja STT:n toimittaman kevyen uutistarjonnan ympärille. Myös Subtekstillä oli erilaisia interaktiivisia palveluita, kuten chatteja, kilpailuita ja mobiilipalveluita. lähde?
Subteksti aloitti toimintansa joulukuussa 2001 ja lopetti vuonna 2013, jolloin kaikki MTV:n televisiokanavat alkoivat käyttää yhteistä Teksti-tv:tä. lähde?
Entiset logot

1. helmikuuta 2000 – 31. heinäkuuta 2001
1. elokuuta 2001 – 15. tammikuuta 2008
16. tammikuuta 2008 – 3. marraskuuta 2013
3. marraskuuta 2013 – 1. joulukuuta 2022
Aiheesta muualla

Subin virallinen sivusto
Sub ohjelmat
Kanavan ohjelmakartta (Arkistoitu – Internet Archive)
Suomalaiset teräväpiirtokuvaa lähettävät vapaat televisiokanavat
Yle TV1 HD
Yle TV2 HD
Yle Teema & Fem HD
MTV3 HD
Nelonen HD
MTV Sub HD
TV5 HD
Liv HD
Jim HD
Kutonen HD
TLC HD
Star Channel HD
MTV Ava HD
Hero HD
Frii HD
National Geographic HD
Subtv:n entinen tunnus vuosina 2005–2008.